b'\n_START_ARTICLE_\nPolifem (raketa)\n_START_PARAGRAPH_\nPolyphem (slovensko Polifem) je ime za projekt in \xc5\xbei\xc4\x8dno vodeni (preko kabla z opti\xc4\x8dnimi vlakni) raketni sistem zemlja-zemlja (ali zrak-zemlja), ki ga od leta 1994 razvijajo v Nem\xc4\x8diji, Franciji in Italiji._NEWLINE_V projekt so vklju\xc4\x8dena podjetja Aerospatiale Matra Missiles (Francija), DaimlerChrysler Aerospace/LFK (Nem\xc4\x8dija) in Italmissile (Italija), s katerimi je bila leta 1998 podpisana pogodba o izdelavi testnih prototipov. Demonstracijska faza je bila zaklju\xc4\x8dena leta 2002, odlo\xc4\x8ditve o nadaljevanju programa pa do danes (2007) niso sprejeli. Po nekaterih podatkih naj bi projekt leta 2003 celo ukinili._NEWLINE_Za nem\xc5\xa1ke korvete tipa K-130 je bil predviden sistem Polyphem-S, projekt in sistem za izstreljevanje s podmornic pa naj bi dobil ime Triton.\n_START_SECTION_\nZna\xc4\x8dilnosti sistema\n_START_PARAGRAPH_\nPolyphem ima doseg 60 km, za iskanje in vodenje do cilja pa uporablja IR senzorje in kamere, name\xc5\xa1\xc4\x8dene v nosu rakete. Ti so preko opti\xc4\x8dnega kabla posredovani do izstrelilne postaje, kjer so avtomati\xc4\x8dno analizirani, obdelani in prikazani na zaslonu operaterja. Ta nato raketi preko istega kabla posreduje vse potrebne podatke za uni\xc4\x8denje cilja.\n_START_SECTION_\nIzstrelitvena postaja\n_START_PARAGRAPH_\nSistem je sestavljen iz \xc5\xa1estcevnega lanserja, ki ga je mogo\xc4\x8de namestiti na lahka vozila in, ki je oklepljen tako, da prenese zadetke te\xc5\xbekih mitraljezov in prenese eksplozijo protitankovskih min._NEWLINE_Postaja je poleg lanserja opremljena \xc5\xa1e z visoko zmogljivim kompaktnim ra\xc4\x8dunalnikom, ki skrbi za vodenje rakete ter poveljevalno komandno plo\xc5\xa1\xc4\x8dad z zaslonom velike lo\xc4\x8dljivosti za operaterja. Sistem ima vgrajeno radijsko postajo, GPS, Navstar sistem, ter C3I vmesnik (command, control, communications and information). Za na\xc4\x8drtovanje bojne naloge je v sistem prednalo\xc5\xbeena digitalizirana karta povr\xc5\xa1ja, za nekatere naloge pa naj bi bil na voljo celo sistem z dvema zaslonoma._NEWLINE_Polyphem je lahko popolnoma samostojen sistem, kjer je \xc4\x8dlove\xc5\xa1ki operater samo nadzorni element. Kljub temu lahko \xc4\x8dlovek kadarkoli prevzame nadzor nad izstrelkom in ga proti cilju usmerja ro\xc4\x8dno._NEWLINE_Lanser se polni avtomatsko ali ro\xc4\x8dno, pri \xc4\x8demer si polnilec lahko pomaga s servo sistemom za la\xc5\xbeje rokovanje s te\xc5\xbekimi raketami.\n_START_SECTION_\nIzstrelek\n_START_PARAGRAPH_\nRaketa je sestavljena iz glave, v kateri so v nosu name\xc5\xa1\xc4\x8deni infra rde\xc4\x8di senzorji, kamere in elektronika, za njo so v trupu name\xc5\xa1\xc4\x8deni bojna glava, rezervoar za gorivo in turboreakcijski motor, zagonski motor na trdo gorivo, akumulator, na koncu pa navitje za kabel z opti\xc4\x8dnimi vlakni in zgorevalne \xc5\xa1obe._NEWLINE_Infra-rde\xc4\x8di senzorji so name\xc5\xa1\xc4\x8deni na girostabilizirnem nosilcu z dvema osema. Visokolo\xc4\x8dljiva PtSi kamera pa omogo\xc4\x8da kontrolorju zaznavanje tar\xc4\x8d na oddaljenosti 8 km. Razli\xc4\x8dni navigacijski sistemi raketi zagotavljajo zanesljivo pot do cilja. Podatki in slika potujejo do nadzorne plo\xc5\xa1\xc4\x8de preko opti\xc4\x8dnega kabla s hitrostjo ve\xc4\x8d kot 200 Mb/s in sicer dvosmerno. Hkrati pa je opti\xc4\x8dni kabel imun na aktivno in elektromagnetno motenje._NEWLINE_Raketo v prvi fazi poganja motor na trdo gorivo, ko pa dose\xc5\xbee hitrost 150 m/s, se vklopi obi\xc4\x8dajni turboreakcijski motor. 15 kg te\xc5\xbeka ve\xc4\x8dnamenska bojna glava je sestavljena iz eksploziva in \xc5\xa1rapnelov, poleg tega pa je v njej \xc5\xa1e elektronika za v\xc5\xbeig, razli\xc4\x8dni senzorji ter varovalke.'